ອິນໂດເນເຊຍ ປະຕິເສດຂ່າວ ການສໍ້ລາດບັງຫຼວງ
ອິນໂດເນເຊຍໄດ້ປະຕິເສດ ຕໍ່ການກ່າວອ້າງຂອງ Wikileaks ກ່ຽວກັບການສໍ້ລາດບັງຫຼວງ ຂອງປະທານາທິບໍດີ
ອິນໂດເນເຊຍໄດ້ປະຕິເສດຕໍ່ການກ່າວຫາ ທີ່ບັນຈຸຢູ່ໃນ ໂທລະເລກທາງການທູດສະຫະລັດທີ່ມີການຮົ່ວໄຫຼທີ່ວ່າ ປະທານາທິບໍດີ Susilo Bambang Yu-dhoyono ໄດ້ພົວພັນກັບການຮັບເງິນສິນບົນ ໃຊ້ກຳລັງຂົ່ມຂູ່ແລະ ສ້າງຮັ່ງຄູນມີໃຫ້ແກ່ໂຕເອງຕາມທີ່ໄດ້ມີການກ່າວຫາກັນ ນັ້ນ ລັດຖະມົນຕີການຕ່າງປະເທດອິນໂດເນເຊຍທ່ານ Mar- ty Natalegawa ກ່າວຕໍ່ກອງປະຊຸມຖະແຫຼງຂ່າວທີ່ນະ ຄອນຫຼວງຈາກາຕ້າໃນວັນສຸກມື້ນີ້ວ່າ ການກ່າວອ້າງດັ່ງ ກ່າວບໍ່ມີມູນຄວາມຈິງ ເວັບໄຊທ໌ Wikileaks ໄດ້ມອບໂທລະເລກທາງດ້ານ ການທູດຂອງສະຫະລັດຈຳນວນນຶ່ງໃຫ້ແກ່ອົງການຂ່າວ Fairfax Media ຂອງອອສເຕຣເລຍ ທີ່ໄດ້ພິມແຜ່ໂດຍ ໜັງສືພິມ Sydney Morning Helrald ແລະໜັງສືພິມ The Age ໃນວັນສຸກມື້ນີ້ ໂທລະເລກເວົ້າວ່າ ທ່ານ Yudhoyono ທີ່ມີຈິດໃຈຢາກປະຕິຮູບນັ້ນໄດ້ພະຍາຍາມທີ່ຈະໃຊ້ອິດທິພົນຂອງທ່ານຕໍ່ພວກ ຜູ້ພິພາກສາແລະໄອຍະກາ ເພື່ອປົກປ້ອງພັນທະມິດທາງການເມືອງທີ່ສໍ້ລາດບັງຫຼວງນັ້ນ